MS «Hagland Captain»

MS «Hagland Captain» er et norskregistrert lasteskip bygget i 2012 for rederiet Hagland Shipping. Skipet er bygget ved det indiske skipsverftet Chowgule & Co. som byggenummer 199.

Motorstans i 2019
Lørdag 23. mars 2019 mistet skipet styrestrøm, drev på tvers i været, og fikk motorstans på Hustadvika i Møre og Romsdal. Det fraktet tømmer, og tømmeret forskjøv seg slik at de fikk slagside. Dette skjedde bare noen timer etter at cruiseskipet MS «Viking Sky» hadde fått motorstans i samme område. Grunnet den pågående evakueringen av de 1300 personene ombord i cruiseskipet kom det raskt helikopter til. Mannskapet på ni måtte da først hoppe i sjøen iført overlevingsdrakter for deretter å bli plukket opp med helikopter. Skipet var på vei til Norske Skog Skogns papirfabrikk på Fiborgtangen i Skogn med tømmer da motorstansen skjedde.

Mandag 25. mars 2019 ble «Hagland Captain» tatt under slep fra Hustadvika til bestemmelsesstedet i Skogn.

Referanser

Eksterne lenker 
 
 

Norske lasteskip
Skip bygget i India
2019 i Norge
Skip fra 2012
Artikler i sjøfart-prosjektet